لو انت متعلم سمعي، انت بتتعلم عن طريق السمع. غالباً بتتعلم من خلال القراءة بصوت عالي لأنك محتاج تسمع او تتكلم عشان تفتكر.
دي شوية حاجات المتعلمين السمعيين ممكن يعملوها عشان يتعلموا احسن.
*اقعد في مكان تقدر تسمع منه.
*استخدم كروت عشان تتعلم كلمات جديدة؛ اقراهم بصوت عالي.
*اقرا القصص او المواد بصوت عالي.
*سجل نفسك وانت بتهجي الكلمات وبعدين اسمع التسجيل.
*ذاكر المواد الجديدة بقراءتها بصوت عالي.
لو انت متعلم بصري، انت بتتعلم من خلال القراءة او شوفة الصور. انت بتحب تشوف اللي بتتعلمه.
دي شوية حاجات المتعلمين البصريين ممكن يعملوها عشان يتعلموا احسن.
*اقعد قدام في الفصل.
*استخدم كروت عشان تتعلم كلمات جديدة.
*حاول تتخيل الحاجات اللي بتسمعها او اللي بتتقرا لك.
*اكتب الكلمات او الأفكار المهمة.
*ارسم صور تساعدك تفهم الأفكار الجديدة وبعدين اشرح الصور.
لو انت متعلم حركي، انت بتتعلم باللمس والعمل. انت متعلم عملي بتحب تلمس، تتحرك، تبني، او ترسم اللي بتتعلمه.
دي شوية حاجات المتعلمين الحركيين ممكن يعملوها عشان يتعلموا احسن.
*اعمل انشطة عملية كتير زي المشاريع الفنية، المشي، او تمثيل القصص.
*استخدم كروت وحطهم في مجموعات عشان توضح العلاقات بينهم.
*اتبع الكلمات بصباعك عشان تتعلم الهجاء (الهجاء بالصباع).
*مفيش مشكلة انك تخبط القلم، تهز رجلك، او تمسك حاجة وانت بتتعلم.
,.
لو انت متعلم سمعي، انت بتفهم وتفتكر الحاجات اللي انت ___.
سمعتها شفتها عملتها كتبتها